రామారెడ్డి మండలం

రామారెడ్డి మండలం, తెలంగాణ రాష్ట్రం, కామారెడ్డి జిల్లాకిు చెందిన మండలం.ఇది సమీప పట్టణమైన కామారెడ్డి నుండి 11 కి. మీ. దూరంలో ఉంది. 2016  లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు.    ఇందులో 15 గ్రామాలున్నాయి. దానికి ముందు ఈ మండలం నిజామాబాదు జిల్లా లో  ఉండేది.   ప్రస్తుతం ఈ మండలం కామారెడ్డి రెవెన్యూ డివిజనులో భాగం. పునర్వ్యవస్థీకరణకు  ముందు కూడా ఇదే డివిజనులో ఉండేది.ఈ మండలంలో 15   రెవెన్యూ గ్రామాలు ఉన్నాయి.నిర్జన గ్రామాలు లేవు.మండల కేంద్రం రామారెడ్డి.

గణాంకాలు 
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 170 చ.కి.మీ. కాగా, జనాభా 35,928. జనాభాలో పురుషులు 17,649 కాగా, స్త్రీల సంఖ్య 18,279. మండలంలో 8,518 గృహాలున్నాయి.

2016 లో ఏర్పడిన కొత్త మండలం 
లోగడ రామారెడ్డి  గ్రామం నిజామాబాదు జిల్లా కామారెడ్డి రెవెన్యూ డివిజను పరిధిలోని సదాశివనగర్ మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా రామారెడ్డి గ్రామాన్ని నూతన మండల కేంద్రంగా కొత్తగా ఏర్పడిన కామారెడ్డి జిల్లా, కామారెడ్డి రెవెన్యూ డివిజను పరిధి క్రింద 1+14 (పదిహేను) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.

మండలం లోని గ్రామాలు

రెవెన్యూ గ్రామాలు 
 రామారెడ్డి
 గిద్ద
 రాధాయిపల్లె
 ఉప్పల్‌వాయి
 మోషంపూర్
 పోసానిపేట
 గొల్లపల్లె
 ఇస్సన్నపల్లె
 ఖన్నాపూర్
 రంగంపేట
 మద్దికుంట
 రెడ్డిపేట
 ఘన్‌పుర్ (ఆర్)
 అన్నారం

మూలాలు

వెలుపలి లంకెలు 

2016 లో ఏర్పాటైన తెలంగాణ మండలాలు